Document ID: 31985R1007

*****
ΚΑΝΟΝΙΣΜΟΣ (ΕΟΚ) αριθ. 1007/85 ΤΗΣ ΕΠΙΤΡΟΠΗΣ
της 19ης Απριλίου 1985
που τροποποιεί τον κανονισμό (ΕΟΚ) αριθ. 2268/84 όσον αφορά την ηλικία του βουτύρου παρεμβάσεως που πωλείται για εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 6 παράγραφος 7,
Εκτιμώντας:
ότι το άρθρο 1 παράγραφος 1 του κανονισμού (ΕΟΚ) αριθ. 2268/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 463/85 (4) προβλέπει ότι το βούτυρο, για να επωφεληθεί του καθεστώτος που προβλέπεται στον εν λόγω κανονισμό, πρέπει να είναι ηλικίας τουάχιστον 6 μηνών κατά την ημερομηνία υπογραφής του συμβολαίου πωλήσεως· ότι, σε ορισμένα κράτη μέλη, λόγω εξαιρετικών περιστάσεων, οι οργανισμοί παρεμβάσεως δεν διαθέτουν πλέον επαρκείς ποσότητες για να ικανοποιήσουν τις υποχρεώσεις των συμβολαίων που έχουν συνάψει· ότι πρέπει να προβλεφθεί, σ' αυτή την περίπτωση, όπως οι εν λόγω οργανισμοί παρεμβάσεως μπορέσουν να προβούν στην πώληση βουτύρου ηλικίας τουλάχιστον 6 μηνών κατά την ημερομηνία παραλαβής του·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2268/84, η παράγραφος 1 συμπληρώνεται από το ακόλουθο εδάφιο:
«Ωστόσο, ο οργανισμός παρεμβάσεως μπορεί, όταν έχει συνάψει ένα συμβόλαιο και δεν υπάρχει βούτυρο διαθέσιμο σε ικανοποιητικές ποσότητες λόγω εξαιρετικών συνθηκών, να προβεί στην πώληση βουτύρου που αγοράστηκε σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68, το οποίο είναι ηλικίας τουλάχιστον 6 μηνών κατά την ημέρα παραλαβής που αναφέρεται στο άρθρο 4 παράγραφος 1.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Απριλίου 1985.

Labels: 3
17